Obra coral que recull l'anàlisi d'investigadors de diverses universitats europees que reflexionen sobre les polítiques de control migratori i de recepció de sol·licitants d'asil de la Unió Europea, sobre els discursos que les legitimen així com sobre les conseqüències i les respostes sorgides per part de la societat civil.
Monogràfic que analitza les condicions socials de la població migrada a Catalunya a partir dels indicadors de pobresa i exclusió social, treball i atur, ingressos i despeses, educació, salut i condicionants socials.
Es complementen amb valoracions qualitatives obtingudes a través d'un focus grup provinent de les entitats d'acció social.
També contextualitza la composició de la població a Catalunya pel que fa al lloc de naixement i la nacionalitat.
L'informe fa una anàlisi dels serveis socials dels 24 estats membres de la Unió Europea i proposa unes recomanacions per al 2020, a partir de les dades de tres àrees d'estudi: pobresa i protecció social, habitatge social i persones sense sostre, i qualitat dels serveis socials.
Inclou un quadre comparatiu a nivell autonòmic de l'estat espanyol (Astúries, País Basc, Catalunya, Galícia, Madrid i Navarra) i ofereix referències bibliogràfiques per països.
Informe resultat de la conferència homònima organitzada per la Comissió Europea on es presenta la panoràmica política i social de la integració dels migrants a les societats europees i als mercats de treball.
Els enfocaments integrats poden ser fonamentals per a les pràctiques inclusives dels Estats membres.
Aquest informe fa una anàlisi dels fluxos migratoris a Espanya, amb l'objectiu d'oferir dades objectives d'aquesta població: tendències, situació administrativa, característiques sociodemogràfiques i repercussions i oportunitats envers la societat.
Les conclusions d'aquest estudi, que té com a objectiu conèixer la situació social de les persones sordes immigrants a Espanya i les seves necessitats i dificultats d'inclusió, indiquen que vuit de cada deu persones sordes immigrants s'han sentit discriminades per la seva discapacitat i per la seva condició social, situació que es dóna amb més freqüència en l'àmbit laboral, administratiu i en l'atenció sanitària.
També es posa de manifest la situació de vulnerabilitat de les dones sordes immigrants i la seva dificultat per a la inclusió.
Revisió històrica de l'ideari i els conceptes de l'islamisme, des dels seus orígens durant el reformisme islàmic del segle XIX, fins a l'eclosió política del salafisme del segle XXI.
Analitza la plasmació política liderada per partits i organitzacions, i situa la seva influència en el pensament occidental i contemporani, així com en la pròpia tradició islàmica.
Guia que presenta un conjunt de propostes orientades als ens locals per a la gestió de la diversitat i la integració social, legal i administrativa de les persones nouvingudes a Catalunya.
La tasca dels municipis, com a espais naturals de convivència, n'han de garantir les millors condicions d'acollida, d'accés als serveis i al mercat de treball, per a fer-ne efectiva la promoció de l'autonomia, la inclusió i el sentit de pertinença en el marc d'una societat diversa i intercultural.
Obra coral que ofereix una perspectiva crítica i multidisciplinària del control de la immigració irregular a Espanya, peça clau en el control migratori de la frontera sud de la Unió Europea.
Posa en evidència la complexitat del fenomen i l'àmplia participació i interacció d'un entramat d'actors estatals i privats, amb dinàmiques i objectius diversos.
La Malala, reconeguda activista pakistanesa guardonada amb el Premi Nobel de la Pau 2014, ens dona a conèixer la seva història personal juntament amb els relats d'asil d'11 noies que va conèixer durant la seva labor social.
Explora la condició de desplaçada: la fugida del perill i la violència, l'abandó de la llar, la pèrdua de familiars i amics, i l'inici d'una nova vida, amb una altra cultura i uns nous costums.
Traducció catalana del manual de formació d'ALFACA (Alternative family care), un programa cofinançat per la Comissió Europea, que ofereix formació pràctica als professionals implicats en el treball amb famílies d'acollida que es fan càrrec de menors no acompanyats.
L'informe presenta un diagnòstic de l'estat de salut, estils de vida i ús de serveis sanitaris de la població gitana a Espanya.
L'objectiu és identificar els problemes relacionats i planificar actuacions i projectes d'intervenció.
Analitza si existeixen desigualtats respecte la resta de la població espanyola a partir de l'Enquesta de 2011- 2012 i compara els resultats amb l'Enquesta anterior del 2006.
Estudi sociològic de les polítiques públiques d'integració de la immigració a España.
Es parteix de la hipòtesi de la institucionalització de les polítiques migratòries a Espanya, desenvolupades amb més plenitud durant la legislatura política dels anys 2004-2011, per emparar i integrar el nouvingut.
S'analitzen les mesures a nivell estatal i autonòmiques prenent els models de Catalunya, Madrid i Andalusia.
L'Ousman va fugir de Ghana sent tan sols un adolescent per iniciar una nova vida al País dels Blancs.
El seu viatge fins a arribar a Espanya va durar quatre anys i va estar ple de dificultats i de dolor.
La seva experiència fa reflexionar sobre la incertesa dels joves migrants, les expectatives sovint idealitzades i la complexa realitat un cop arriben al seu destí.
Relats en castellà i català, amb titulació i vocabulari romaní, desenvolupats per alumnes i famílies gitanes de l'Institut Escola del Prat de Llobregat, que mostren els trets culturals propis de la seva comunitat amb una visió positiva.
La iniciativa, que compta amb el suport del Pla integral del poble gitano, té la voluntat d'afavorir l'èxit acadèmic dels alumnes i la integració de les famílies en l'entorn escolar.
Publicació en dos volums, un llibre de text per a l'alumnat i una guia didàctica per al professorat, que té l'objectiu de formar en la pluralitat religiosa i donar a conèixer les festes religioses d'arreu del món per tal de fomentar l'acostament entre les diferents opcions i comunitats religioses.
Inclou el budisme, el cristianisme, la fe bahà'í, l'hinduisme, l'islam, el judaisme i el sikhisme, i també altres celebracions interreligioses i interconviccionals.
Novel·la escrita en lectura fàcil que ens apropa, amb un llenguatge planer i entenedor, al món de les persones que emigren del seu país a la recerca d'una vida millor.
Al final del relat es plantegen un seguit de preguntes per reflexionar sobre aquesta experiència vital.
Publicació en català i francès que descriu els serveis d'acollida de persones migrants a la comarca de l'Alt Empordà i els Pirineus Orientals, a partir d'entrevistes realitzades l'any 2017 al personal de 18 entitats.
Dona a conèixer, per exemple, el perfil dels professionals, la naturalesa de les entitats i els models d'intervenció intercultural.
Receptari dels plats més autèntics de la cuina gitana que s'elaboren a Catalunya.
Les 34 receptes han estat relatades per dones i homes gitanos residents en diferents poblacions catalanes, amb orígens molt diversos de dins i fora del territori peninsular.
S'organitzen en 4 categories, segons la forma en què es mengen: de cullera, de cullera i forquilla, de forquilla i ganivet, i amb les mans.
Guia elaborada amb les dades resultants del projecte WP8 de la Euro HIV EDAT per determinar els patrons de test del VIH emprats i conèixer l'accés al test i al tractament dels col·lectius immigrants més afectats.
D'acord a les dades resultants, es proporcionen orientacions de bones pràctiques en els serveis d'accés al test i en la derivació als tractaments adequats.
Amb pròleg de Victòria Camps, aquesta obra, fruit de la tesi doctoral de l'autor, analitza la política migratòria a Catalunya durant les etapes 1977-1991, 1992-1999 i 2000-2010, tot mostrant les actuacions d'èxit del passat per a guiar el treball futur.
Inclou la relació de documents oficials consultats, les persones entrevistades i dades estadístiques.
Mètode d'alfabetització que facilita l'aprenentatge oral de la llengua d'acollida, la lectura i l'escriptura de les persones nouvingudes.
Es composa d'una guia didàctica i d'un llibre d'activitats estructurats en 10 temes sobre diverses qüestions de la vida diària.
Pla que té el repte de millorar l'impacte social de les polítiques públiques adreçades al poble gitano.
Compta amb més de 120 mesures i 200 accions concretes i avaluables, alineades amb l'agenda política europea, i amb una base científica contrastada.
L'autor vol donar a conèixer els moments claus de la història del poble gitano a Espanya des del segle XV fins als nostres dies defugint els estereotips i llocs comuns, amb l'objectiu de combatre'n l'exclusió i contribuir al seu reconeixement social i cultural.
La islamofòbia és un fenomen que fomenta la discriminació i les conductes d'odi envers l'islam i els musulmans.
Qüestions polítiques i socials com els mites o els prejudicis, així com els diversos atacs terroristes ocorreguts a Europa, impulsen el seu creixement.
Diversos autors hi reflexionen i desmunten els tòpics més habituals amb l'objectiu de combatre-la.